মাধবপুর প্রতিনিধি ॥ মাধবপুর পৌরসভাধীন ৪ নং ওয়ার্ডের ফায়ার সার্ভিস রাস্তা থেকে মৃত মফিজউদ্দিন মাষ্টারের বাড়ী হয়ে মহাসড়ক পর্যন্ত রাস্তার নিমার্ণ কাজের উদ্বোধন করা হয়েছে। গতকাল শুক্রবার বিকালে মাধবপুর পৌরসভার মেয়র হিরেন্দ্র লাল সাহা এ নির্মাণ কাজের উদ্বোধন করেন। এসময় প্রেসক্লাব সভাপতি আলাউদ্দিন আল রনি, কাউন্সিলর এমদাদুল হক ফেরদৌস, বেনু রায়সহ এলাকার গণমান্য ব্যক্তিবর্গ উপস্থিত ছিলেন। তাছাড়া গুমুটিয়া, শিবপুরে বিভিন্ন নিমার্ণ কাজের উদ্বোধন করেন। উদ্বোধনকালে উপস্থিত জনগনের উদ্দেশ্যে তিনি বলেন-পৌরবাসী যে আশা-আকাংখা নিয়ে আমাকে নির্বাচিত করেছিল তাদের সেই প্রত্যাশা পূরনে পৌর পরিষদ নিরলস ভাবে কাজ করে যাচ্ছে। কোটি কোটি টাকার উন্নয়ন মূলক কাজ হচ্ছে।